На основу члана 20. став 1. тачка 6.) Статута општине Вишеград („Службени гласник Републике Српске“, број 6/17 и 3/19) и члана 6. Одлуке о стипендирању студената у општини Вишеград, („Службени гласник општине Вишеград“,број: 3/22), начелник Општине Вишеград, расписује

**Јавни конкурс**

**за додјелу стипендија из буџета општине Вишеград**

**за академску 2021/2022. годину**

**I**

Студентска стипендија представља вид директне финансијске подршке од стране Општине Вишеград, обезбјеђене за студенте ради награђивања постигнутих резултата, постизања вишег просјека оцјена у току школовања, мотивисања за наставак образовања, те подршке школовању социјалним категоријама становништва.

Средства за стипендирање студената обезбјђена су у буџету Општине Вишеград за 2022. годину у износу од 50.000,00КМ. Стипендије се додјељују за академску 2021/2022. годину у износу од 1.200.00 КМ.

Општина Вишеград расписује Јавни конкурс за додјелу 41 (четердесет и једне) стипендије редовним студентима који су уписали основне студије на високошколским установама у складу са одредбама Закона о високом образовању.

**II**

Услови за додјелу стипендија прописани су Одлуком о стипендирању студената у општини Вишеград, („Службени гласник општине Вишеград“,број: 3/22) којом Општина Вишеград додјељује стипендије студентима првог циклуса студија на високошколским установама.

**Врсте стипендија:**

1. стипендије које се додјељују без бодовања;
* студентима по основу успјеха током студирања или студентима по основу успјеха похађања средње школе
* ­студентима из категорије дјеце погинулих бораца,

 б) стипендије које се додјељују бодовањем; ­

* стипендије по основу посебног и социјалног статуса

Приоритет код додјеле стипендија имају студенти чије се пријаве не бодују, него право на стипендију остварују благовременим и уредним подношењем пријаве и потребне документације, а онда студенти чије се пријаве бодују по основу посебног и социјалног статуса.

Студенти по основу успјеха, чија је просјечна оцијена током студирања 8,0 и више, не бодују се, него право на стипендију остварују благовременим и уредним подношењем пријаве и потребне документације. Ранг листа о додјели стипендија се формира тако, што се студенти рангирају од највеће просјечне оцјене, према нижој.

Ученик генерације уписује се први на ранг­ листу, а затим ученици чији је просјек оцјена већи од 4,75.

Студенти из категорије дјеце погинулих бораца, не бодују се, него право на стипендију остварују благовременим и уредним подношењем пријаве и потребне документације.

Стипендије које се додјељују студентима по основу посебног и социјалног статуса, бодују се , на основу криртеријума прописаних Одлуком о стипендирању студената у општини Вишеград, („Службени гласник општине Вишеград“, број: 3/22).

**III**

**Општи услови за додјелу стипендија су сљедећи:** ­

* да студент има пребавалиште на подручју општине Вишеград у непрекидном трајању од 3 (три) године и дуже;
* да студент уписује први пут годину студија за коју конкурише; ­
* да студент не прима стипендију из других јавних извора финансирања;
* да је редован студент првог циклуса додипломских студија;
* да је уписао завршну годину студија до напуњених 26 година живота, осим студената студија који трају 5 или 6 година, који уписују завршну годину студија до напуњених 28 година живота; ­
* да је завршни разред средње школе завршио са просјеком оцјене 3,80 и више; ­
* да није примио стипендију општине Вишеград за годину студија за коју конкурише, без обзира да ли се школује на истом или другом студијском програму истог факултета или су уписали други факултет.

Неиспуњавање једног од општих услова је елиминаторно, тако да се пријава у процесу селекције неће разматрати.

**IV**

**Потребна документација, као доказ о испуњености наведених општих и посебних услова:**

Као доказ о испуњености наведених општих и посебних услова, студенти уз попуњену пријаву прилажу сљедећа документа:

**Стипендије по основу успјеха током студирања ­**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску годину за коју се расписује конкурс као редован студент; ­
* Потврду о просјеку оцјена из претходних година студија;
* ­Изјаву да студент није корисник стипендије из других извора финансирања;
* фотокопију личне карте;
* Фотокопију картице пословне банке са бројем текућег рачуна

**Стипендирање по основу успјеха у средњој школи;**

 **­**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску годину за коју се расписује конкурс као редован студент; ­
* Потврду о просјеку оцјена за сва четири разреда средње школе или овјерене копије свједочанства;
* Изјаву да студент није корисник стипендије из других извора;
* фотокопију личне карте;
* Фотокопију картице пословне банке са бројем текућег рачуна;

**Ученик генерације средње школе прилаже диплому; ­**

* Попуњен образац пријаве; ­
* Увјерење o кретању пребивалишта; ­
* Диплома ученика генерације;
* Увјерење (потврду) да је први пут уписао академску годину за коју се расписује конкурс као редован студент;
* ­ Изјаву да студент није корисник стипендије из других извора;
* фотокопију личне карте;
* Фотокопију картице пословне банке са бројем текућег рачуна;

**Студенти из категорије дјеце погинулих бораца**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску годину за коју се расписује конкурс као редован студент;
* ­Рјешење о утврђивању статуса породице погинулих и несталих бораца ВРС; ­
* Изјаву да студент није корисник стипендије из других извора;
* фотокопију личне карте;
* Фотокопију картице пословне банке са бројем текућег рачуна;

**Стипендије по основу посебног и социјалног статуса ­**

* Попуњен образац пријаве; ­
* Увјерење o кретању пребивалишта; ­
* Увјерење (потврду) да је први пут уписао академску годину за коју се расписује конкурс као редован студент; ­
* Потврду о просјеку оцјена из претходних година студија или овјерене копије свједочанстава из средње школе;
* ­ Изјаву о заједничком домаћинству (овјерена кућна листа) ;
* ­Увјерење Завода за запошљавање РС­ Биро Вишеград за незапослене чланове домаћинства;
* Потврду о висини примања за чланове домаћинства за посљедња три мјесеца (потврда о висини плате, чек од пензије или друго) ; ­
* Увјерење о уписаној академској 2021/2022 за студенте, чланове домаћинства;
* Увјерење о кориштењу социјалне помоћи ЈУ Центар за социјални рад; ­
* Увјерење да је дјете без родитељског старања ЈУ Центар за социјални рад;
* Рјешење о утврђивању статуса породице погинулих и несталих бораца ВРС;
* Рјешење о категоризацији инвалидности РВИ ВРС;
* ­Рјешење о категоризацији демобилисаних бораца ВРС;
* ­Рјешење о одликовању борца ВРС; ­
* Рјешење о тјелесном инвалидитету судента;
* Изјаву да студент није корисник стипендије из других извора;
* ­Доказ о освојеним наградама у Организацији Педагошког завода РС;
* Фотокопију личне карте;
* Фотокопију картице пословне банке са бројем текућег рачуна;

Потребну документацију приложити у оригиналу или овјереној фотокопији.

**V**

 Студенти по основу посебног и социјалног статуса из других категорија бодују се на сљедећи начин:

1. Студентима, чији су родитељи из категорије ратних војних инвалида додјељује се:

од I до IV категорије........................................................................15 (петнаест) бодова,

од V до VI категорије............................................................................10 (десет ) бодова,

од VI до VIII категорије...............................................................................5(пет) бодова,

 од VIII до Х категорије...................................................................................3 (три) бода;

1. Студентима, чији су родитељи из категорије демобилисаних бораца додјељује се:

од I до II категорије ..................................................................................5 (пет) бодова,

од IIIдо IV категорије ............................................................................4 (четири) бода,

V категорије...................................................................................................3 (три) бода,

VI категорије..................................................................................................2 (два) бода,

VII категорије...............................................................................................1 (један) бод;

1. Студентима, чији су родитељи из категорије одликованих борца Војске РС додјељује се......................................................................................7 (седам)бодова;
2. Студентима без родитељског старања додјељује се ............ .....10 (десет)бодова;
3. Студентима без једног родитеља додјељује се.................. .15 (петнаест) бодова;
4. Студентима по основу незапослености за сваког радно способног незапосленог члана породице додјељује се по ........................................................5 (пет) бодова;
5. Студенти по основу личне инвалидности добијају по.......... .....10 (десет) бодова;
6. Студентима,чија примања по члану домаћинства не прелазе доле наведени

износ, додјељује се:

до 100.00КМ.....................................................................................7 (седам) бодова,

до 200,00КМ.........................................................................................5 (пет) бодова,

до 300,00КМ.............................................................................................3 (три) бода,

1. Студенти по основу освојених награда на такмичењима у Организацији Педагошког завода РС додјељује се:

 За I освојено мјесто.............................................................................5 (пет) бодова,

За II освојено мјесто...........................................................................3 (три) бодова,

 За III освојено мјесто .................................................................. .........1 (један)бод,

1. Студентима за сваку годину студија додјељује се за:

 Прву годину студија..............................................................................1 (један) бод,

 Другу годину студија…............................................................................3(три)бода,

Трећу годину студија........................................................................6 (шест) бодова,

Четврту годину студија....................................................................9 (девет) бодова,

 Пету годину студија.................................................................12 (дванаест) бодова,

 Шесту годину студија...............................................................15(петнаест) бодова,

1. Студенти по основу чланова домаћинства добијају 1(један) бод за чланове домаћинства који похађају основну и средњу школу, а 3 (три) бода за чланове домаћинства који су студенти.
2. Студенти по основу успјеха добијају бодове, на тај начин, што се просјечна оцјена у претходном школовању помножи са којефицијентом 2, а студентима који су уписали прву годину студија просјечна оцјена у средњој школи се помножи са коефицијентом 3.

На бази критерија и начина бодовања наведеног у Одлуком о стипендирању студената у општини Вишеград, („Службени гласник општине Вишеград“,број: 3/22). формираће се ранг листа корисника стипендија. Начелник општине ће на основу ранг листе донијети одлуку о стипендирању студената заакадемску 2021/2022. годину.

**VI**

Међусобни односи, права и обавезе између Општине и корисника стипендија уредиће се уговором, који ће закључити Начелник општине Вишеград и корисници.

**VII**

Рок за подношење пријава на Конкурс за додјелу стипендија редовним студентима из буџета општине Вишеград за академску 2021/2022. годину је 21 дан од дана објављивања Јавног конкурса.

**VIII**

Пријаве се могу слати поштом на адресу: Општина Вишеград, Андрићград бб, 73240 Вишеград, Комисија за додјелу стипендија, са назнаком „ не отварати “ или предати непосредно на писарници Општине Вишеград. Непотпуне и неблаговремене пријаве неће се узимати у разматрање.

**IX**

Конкурс је објављен интернет страници Општине Вишеград и на огласној табли Општине Вишеград.

Обрађивач:Ковиљка Марковић

 НАЧЕЛНИК ОПШТИНЕ

 Младен Ђуревић, инж.геодезије

РЕПУБЛИКА СРПСКА

ОПШТИНА ВИШЕГРАД

Број: 02- 40 - /22

Датум: 18. 04 .2022.године